**Statutter for kåring av «Årets paraspiller»**

*Vedtatt av NGFs styre 16.juni 2020*

§ 1 NGFs styre kårer «Årets paraspiller» etter innstilling fra administrasjonen.

§ 2 Utmerkelsen «Årets paraspiller» kan tildeles en kvinnelig eller mannlig parautøver som er amatør og som kan vise til gode turneringsresultater evt. god sportslig utvikling, samt at man er et godt forbilde for andre utøvere med nedsatt funksjonsevne og at man er en god ambassadør for paragolf i Norge.

§ 3 Med utmerkelsen «Årets paraspiller» følger et stipend kr. 15 000,- som skal benyttes til utgiftsdekning i henhold til gjeldende amatørregler.

§ 4 Det aktuelle stipendet står på konto hos NGF og kan benyttes til utgiftsdekning i

forbindelse med trening (trener, greenfee, reiser ifm. trening), relevant utdanning,

reiseutgifter i samsvar med unntakene i Regel 4 og kjøp av golfutstyr og annet

trenings- og spillerutstyr etter behovsprøving. Slikt utstyr skal ikke omsettes i penger.

All bruk av midler skal godkjennes av NGF før utbetaling.

§ 5 Utmerkelsen kan tildeles den samme spilleren kun en gang.

§ 6 Endringer i disse statuttene gjøres av NGFs styre.